En stor (hannen 29-47 millimeter), bred og kraftig, blankt svart hjortebille. Hannen har stort hode og forstørrede kjever, disse er gjerne omtrent så lange som hodet, med en butt tann ved roten og 4-5 tenner i den ytre delen. Hodet er bredt, U-formet innbuktet foran og har en butt, bred tann på sidene bak fasettøynene. Pronotum er blankt, mye bredere enn langt, innsnevret bak. Dekkvingene er blanke, noe hvelvede, bredest bak roten. Beina er svarte. Hunnen er bredere, uten forstørrede kjever, hodet med et rundet utskudd under fasettøynene.